**ՍԻՍԻԱՆ ՀԱՄԱՅՆՔԻ ՂԵԿԱՎԱՐԻ ՊԱՇՏՈՆԱԿԱՏԱՐ   
ԱՐՄԵՆ ՀԱԿՈԲՋԱՆՅԱՆԻ ՈՒՂԵՐՁԸ՝ ԿԱՆԱՆՑ ՄԻՋԱԶԳԱՅԻՆ   
ՕՐՎԱ ԿԱՊԱԿՑՈՒԹՅԱՄԲ**

Սիրելի՛ կանայք, թանկագին մայրեր, քույրեր, իգական սեռի ներկայացուցիչներ, սիրով և սրտանց շնորհավորում եմ ձեզ՝ Կանանց միջազգային օրվա կապակցությամբ:

Ուզում եմ, որ ոչ միայն այսօր, այլ նաև ձեր ամբողջ կյանքի ընթացքում լինեք սիրված, հարգված ու գնահատված, քանզի հսկայական է ձեր դերը, տեղն ու կարևորութունն ընտանիքում, երեխաների դաստիարակության և աշխարհն ավելի բարի դարձնելու մեջ։

Մեծագույն երազանքս է, որ ձեր աչքերը միշտ ժպտան, որ այլևս ոչ մի հայ կին չտեսնի ցավ ու տառապանք, որ հետայսու ձեզ ուղեկցի միայն ջերմությունը, լավատեսությունն ու խաղաղությունը։

Հայ մայրեր, հայոց աշխարհի կանայք, դուք արժանի եք ամենաբարի, ամենաանկեղծ և ամենահոգատար վերաբերմունքին։ Շարունակեք ձեր ներկայությամբ զարդարել մեր կյանքը՝ էլ ավելի վառ ու գունեղ դարձնելով այն։ Եղեք առողջ և ապրեք երկար։ Մատաղ սերունդը ձեր խրատների և խորհուրդների կարիքն ունի։